བསམ་འཆརནང་རྒྱལ་ཁབ་ཀྱི་ས་ཁོངས་ཧྲིལ་པོའི་ཡུལ་སྐོར་དཔེ་སྟོན་ཁུལ་འཛུགས་སྐྱོང་ལ་སྐུལ་འདེད་དང་།ཟི་ལིང་གྲོང་ཁྱེར་དང་།མཚོ་ཤར་གྲོང་ཁྱེར།མཚོ་ནུབ་ཀྲོའུ།མུན་ཡོན་རྫོང་།བཀའ་མ་ལོག་རྫོང་།དགོན་ལུང་རྫོང་བཅས་ཞིང་ཆེན་རིམ་པའི་ས་ཁོངས་ཧྲིལ་པོའི་ཡུལ་སྐོར་དཔེ་སྟོན་ཁུལ་འཛུགས་སྐྱོང་ལ་སྐུལ་འདེད་ཏན་ཏིག་བཏང་སྟེ།ལོར་སླེབས་སྐབས་ས་ཁོངས་ཧྲིལ་པོའི་ཡུལ་སྐོར་དཔེ་སྟོན་ཁུལ་ཟིན་པ་བྱ་རྒྱུའི་ཁྲོད་རྒྱལ་ཁབ་རིམ་པའི་ས་ཁོངས་ཧྲིལ་པོའི་ཡུལ་སྐོར་དཔེ་སྟོན་ཁུལ་ཡན་ཟིན་པ་བྱ་རྒྱུ་རེད།དེ་དང་ཆབས་ཅིག་སྣོད་བཅུད་ཡུལ་སྐོར་དཔེ་སྟོན་ཁུལ་མགྱོགས་མྱུར་འཛུགས་སྐྱོང་བྱས་ཏེ་རང་བྱུང་སྣོད་བཅུད་རྣམ་པའི་རིམ་པའི་མཛེས་ལྗོངས་ཁུལ་གྱི་ཚད་གཞི་སྔོན་དུ་འཚོལ་ཞིབ་དང་།ཡུལ་སྐོར་སྣོད་བཅུད་ཁོར་ཡུག་གི་སྔོན་བརྡ་གཏོང་བའི་ལམ་སྲོལ་འཛུགས་སྐྱོང་།ཡུལ་སྐོར་གྱི་དམིགས་ས་དང་མཛེས་ལྗོངས་ཁུལ་གྱི་ཁོར་ཡུག་གི་ཤོང་ཚད་ཁྱབ་བསྒྲགས་ཀྱི་ལམ་ལུགས་འཐུས་ཚང་བཅས་ཡོང་བ་བྱས་ཏེ།སྣོད་བཅུད་ཡུལ་སྐོར་འཕེལ་རྒྱས་གཏོང་རྒྱུ་དེ་ཉིད་ཡུལ་སྐོར་ཐོན་ལས་ཕྱོགས་སྒྱུར་རིམ་སྤོར་གྱི་དམ་འཛིན་བྱ་གཞི་གལ་ཆེན་ལ་བརྩི་བ་དང་།མཚོ་སྔོན་གྱི་སྣོད་བཅུད་ཡུལ་སྐོར་འཕེལ་རྒྱས་ཀྱི་འཆར་འགོདབཟོས་ཏེ་རྒྱལ་ཁབ་སྤྱི་གླིང་དང་།རྒྱལ་ཁབ་ནགས་ཚལ་སྤྱི་གླིང་།རང་བྱུང་སྲུང་སྐྱོང་ཁུལ་སོགས་ཀྱི་ཚན་རིག་ཁྱབ་གདལ་གྱི་འཁྱམ་རྩེད་ངལ་གསོའི་ཁུལ་དུ་སྣོད་བཅུད་ཡུལ་སྐོར་སྒྲིག་འཛུགས་བྱས་ནས་ལོར་སླེབས་སྐབས་ཞིང་ཆེན་རིམ་པའི་སྣོད་བཅུད་དཔེ་སྟོན་ཁུལ་འཛུགས་ཐུབ་པའི་བརྩོན་ལེན་བྱེད་དགོས་པའི་བླང་བྱ་བཏོན་ཡོད་པ་རེད།